മണി ഹെയ്സ്റ്റ് രീതിയില് ബാങ്ക് തട്ടിപ്പ് : മോഷണം നടത്തിയത് പിപിഇ കിറ്റ് ധരിച്ച് ബംഗളൂരു : കര്ണാടകയില് സ്പാനിഷ് വെബ് സീരീസായ മണി ഹെയ്സ്റ്റ് രീതിയല് ബാങ്ക് തട്ടിപ്പ്. സീരീസിലെ കേന്ദ്ര കഥാപാത്രമായ പ്രൊഫസറും സംഘവും ബാങ്ക് തട്ടിപ്പ് നടത്തിയ രീതിയിലാണ് അജ്ഞാത സംഘം ധര്വാടിലുള്ള ബാങ്കില് നിന്നും പണം തട്ടിയെടുത്തത്. ബാങ്കിന്റെ ചുവരില് വലിയ തുള നിര്മ്മിച്ചാണ് മോഷ്ടാക്കള് അകത്തേക്ക് പ്രവേശിച്ചത്. പിപിഇ കിറ്റ് ധരിച്ച് അകത്ത് കടന്ന സംഘം സിസിടിവി ക്യാമറ ഉള്പ്പെടെയുള്ള സുരക്ഷാ സംവിധാനങ്ങള് പ്രവര്ത്തനരഹിതമാക്കി. ബാങ്കിലുണ്ടായിരുന്ന മുഴുവന് പണവും സംഘം കവര്ച്ചചെയ്തു. നഷ്ടപ്പെട്ട പണത്തിന്റെ കൃത്യമായ കണക്കുകള് ലഭ്യമായിട്ടില്ല. കവര്ച്ച സംഘത്തിന് വേണ്ടിയുള്ള അന്വേഷണം കര്ണാടക പോലീസ് ഊര്ജ്ജിതമാക്കിയിട്ടുണ്ട്. Tags latest news KARNATAKA bank robbery karnataka police PPE Kit money heist shortlink